### NN 154/2022 (28.12.2022.), Odluka o porezima Grada Senja

Grad Senj

2435

Na temelju članka 42. stavka 1. Zakona o lokalnim porezima (»Narodne novine« broj 115/16, 101/17 i 114/22) i članka 40. stavka 1. Statuta Grada Senja (»Službeni glasnik Grada Senja« broj 4/20 i 1/21), Gradsko vijeće Grada Senja na 9. sjednici, održanoj 14. prosinca 2022. godine, donosi

ODLUKU

O POREZIMA GRADA SENJA

I. OPĆA ODREDBA

Članak 1.

Ovom se Odlukom utvrđuju vrste poreza, stopa i visina poreza koji pripadaju Gradu Senju te nadležno porezno tijelo za utvrđivanje i naplatu poreza u skladu sa Zakonom o lokalnim porezima.

II. VRSTE POREZA

Članak 2.

Gradu Senju pripadaju sljedeći porezi:

1. prirez porezu na dohodak,

2. porez na potrošnju,

3. porez na kuće za odmor,

4. porez na korištenje javnih površina.

III. PRIREZ POREZU NA DOHODAK

Članak 3.

Prirez porezu na dohodak plaća se po stopi od 10 %.

IV. POREZ NA POTROŠNJU

Članak 4.

Porez na potrošnju plaća se po stopi od 3 %.

Članak 5.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Porezna uprava.

V. POREZ NA KUĆE ZA ODMOR

Članak 6.

Porez na kuće za odmor na cijelom području Grada Senja plaća se u visini od 1,99 eura/m2 korisne površine kuće za odmor, godišnje za svaku kalendarsku godinu.

Članak 7.

Nadležno tijelo za utvrđivanje i naplatu poreza na kuće za odmor je Grad Senj – Jedinstveni upravni odjel.

VI. POREZ NA KORIŠTENJE JAVNIH POVRŠINA

Članak 8.

Javnom površinom smatraju se ulice, trgovi, zelene površine i sl. površine. Visina poreza za korištenje javnih površina ovisi o zoni i razdoblju korištenja istih.

Članak 9.

Visina poreza za korištenje javnih površina u svrhu postavljanja ugostiteljske terase utvrđuje se po m2 godišnje zauzete javne površine i iznosi:

|  |  |  |  |  |
| --- | --- | --- | --- | --- |
| DJELATNOST | ZONA A | ZONA 1 | ZONA 2 | ZONA 3 |
| Ugostiteljska | 50,00 eura | 44,00 eura | 22,00 eura | 13,50 eura |

Visina poreza za korištenje javnih površina u svrhu postavljanja ugostiteljske terase u razdoblju od 1. travnja do 31. listopada tekuće godine utvrđuje se po m2 mjesečno zauzete javne površine i iznosi:

|  |  |  |  |  |
| --- | --- | --- | --- | --- |
| DJELATNOST | ZONA A | ZONA 1 | ZONA 2 | ZONA 3 |
| Ugostiteljska | 7,20 eura | 6,25 eura | 3,15 eura | 1,90 eura |

ZONA A – Senj s lokacijama Obala kralja Zvonimira, Obala dr. Franje Tuđmana, Pavlinski trg, Frankopanski trg, Potok, Križ te Sveti Juraj ispod magistrale DC8

ZONA 1 – ostali dijelovi grada koji nisu obuhvaćeni Zonom A

ZONA 2 – Sveti Juraj iznad magistrale DC8 te ostala mjesta u priobalnom području Grada

ZONA 3 – Krasno, Vratnik, Krivi Put, Crni Kal.

Članak 10.

Nadležno tijelo za utvrđivanje i naplatu poreza za korištenje javnih površina je Grad Senj – Jedinstveni upravni odjel.

VII. PRIJELAZNE I ZAVRŠNE ODREDBE

Članak 11.

Danom stupanja na snagu ove Odluke prestaje važiti Odluka o gradskim porezima (»Narodne novine« broj 75/17 i 57/18 i »Službeni glasnik Grada Senja« broj 5/17 i 8/18).

Članak 12.

Ova Odluka objavit će se u »Narodnim novinama« i »Službenom glasniku Grada Senja«, a stupa na snagu 1. siječnja 2023. godine.

Klasa: 410-01/22-01/03
 Urbroj: 2125-03/01/22-07
 Senj, 14. prosinca 2022.

GRADSKO VIJEĆE GRADA SENJA

Predsjednik Gradskog vijeća
 Željko Tomljanović, v. r.